Անդրադառնամ նաեւ էներգետիկային: Մեր մանր ու միջին բիզնեսը, ծառայություններն ամբողջությամբ այսօր սեփականաշնորհված են: Շատ հետաքրքիր պրոցեսներ կան նաեւ սպասարկման ոլորտում: Այսօր խոշոր ձեռնարկությունների ծրագրային սեփականաշնորհումը բերում է նրան, որ ամբողջ տնտեսությունը մասնավոր շահերի վրա է հիմնված, իսկ էներգետիկանª պետական է: Խոսքը հատկապես վերաբերում է բաշխիչ ցանցերին: Այստեղ լուրջ մտահոգություն կա, որ եթե չսեփականաշնորհվեն բաշխիչ ցանցերը, ապա մի կողմից մասնավոր շահը, մյուս կողմից պետական ձեռնարկությունը ... Մենք բոլորս գիտենք, որ պետական ձեռնարկությունից, այսպես ասած, փախցնելու ցանկություն բոլորն ունեն: Այստեղ տարբեր վիճակում են հայտնվելու եւ էներգետիկ համակարգը, եւ տնտեսությունը: Մի կողմից մասնավոր շահ, մյուս կողմիցª պետական, փախցնելը, գողությունը հետագայում կբերի ամբողջ ժողովրդի հաշվին այդ ծախսերի փոխհատուցում պետական բյուջե: Սա ամենից վտանգավորն է: Ակնկալում եմ նաեւ, որ լրատվական միջոցներն այս պահը ճիշտ ընկալելով ամեն ինչ կանեն, որ գործընթացը ճիշտ ուղղությամբ ընթանա: Հաշվիչները հետ պտտացնելը, եւ այլն, եւ այլն... այս բոլոր չարաշահումները մեկի դարպասի վրա խաղ են լինելու: Մենք պետք է գիտակցենք, որ մասնավոր շահը պետք է մտնի նաեւ էներգետիկայի ոլորտը: